ꯁꯥꯢꯈꯣꯝ ꯃꯤꯔꯥꯕꯥꯢ ꯆꯅꯨ

ꯁꯥꯏꯈꯣꯝ ꯃꯤꯔꯥꯕꯥꯏ ꯆꯅꯨ (ꯁꯥꯢꯈꯣꯝ ꯃꯤꯔꯥꯕꯥꯢ ꯆꯅꯨ) (꯱꯹꯹꯴ ꯑꯒꯁ ꯸ꯗ ꯄꯣꯛꯈꯤ) ꯑꯁꯤ ꯏꯟꯗꯤꯌꯥꯒꯤ ꯑꯔꯨꯝꯕ ꯊꯥꯡꯒꯠꯄꯤ ꯁꯥꯟꯅꯔꯣꯏ ꯑꯃꯅꯤ ꯫ ꯃꯍꯥꯛꯅ ꯏꯟꯗꯤꯌꯥꯒꯤ ꯱ꯟꯕ ꯃꯦꯗꯜ, ꯁꯤꯜꯚꯔꯒꯤ ꯃꯦꯗꯜ ꯇꯣꯀ꯭ꯌꯣ ꯑꯣꯂꯤꯝꯄꯤꯛꯁ ꯲꯰꯲꯰ꯇ ꯑꯔꯨꯝꯕ ꯊꯥꯡꯒꯠꯄꯒꯤ ꯂꯝꯗ ꯐꯪꯗꯨꯅ ꯏꯟꯗꯤꯌꯥꯒꯤ ꯃꯥꯢ ꯑꯃꯗꯤ ꯃꯤꯡꯆꯠ ꯄꯨꯔꯛꯈ꯭ꯔꯦ ꯫ ꯲꯰꯱꯴ ꯗꯒꯤ ꯍꯧꯅ ꯃꯥꯂꯦꯝꯒꯤ ꯊꯥꯛꯇ ꯄꯥꯡꯊꯣꯛꯄ ꯁꯥꯟꯅꯕꯒꯤ ꯊꯧꯔꯝ ꯀꯌꯥ ꯆꯥꯡ ꯅꯥꯢꯅ ꯁꯔꯨꯛ ꯌꯥꯗꯨꯅ ꯂꯥꯛꯇꯨꯅ ꯃꯍꯥꯛꯅ ꯃꯥꯂꯦꯝꯒꯤ ꯑꯔꯨꯝꯕ ꯊꯥꯡꯒꯠꯄꯒꯤ ꯂꯝꯗ ꯃꯦꯗꯜ ꯀꯌꯥ ꯐꯪꯈꯤ ꯫ ꯃꯍꯥꯛꯁꯤ ꯏꯟꯗꯤꯌꯥ ꯂꯩꯉꯥꯛꯅ ꯄꯗ꯭ꯃ ꯁ꯭ꯔꯤ ꯃꯅꯥ ꯄꯤꯗꯨꯅꯁꯨ ꯏꯀꯥꯢ ꯈꯨꯝꯅꯈ꯭ꯔꯦ ꯫ ꯃꯍꯥꯛꯁꯤ ꯲꯰꯱꯸ꯗ ꯏꯟꯗꯤꯌꯥ ꯂꯩꯉꯥꯛꯅ ꯔꯥꯖꯤꯚ ꯒꯥꯟꯙꯤ ꯈꯦꯜ ꯔꯠꯅ ꯃꯅꯥ ꯄꯤꯗꯨꯅꯁꯨ ꯏꯀꯥꯢ ꯈꯨꯝꯅꯈ꯭ꯔꯦ ꯫ 

ꯃꯍꯥꯛꯅ ꯲꯰꯰꯴ ꯒꯤ 
ꯁꯝꯃꯔ ꯑꯣꯂꯤꯝꯄꯤꯛꯁ ꯇ ꯅꯨꯄꯤꯒꯤ ꯑꯔꯨꯝꯕ ꯊꯥꯡꯒꯠꯄꯒꯤ ꯂꯝꯗ ꯁꯤꯜꯚꯔ ꯃꯦꯗꯜ ꯑꯃ ꯐꯪꯂꯛꯈꯤ ꯫ ꯃꯁꯤꯗ ꯃꯍꯥꯛꯅ ꯃꯥꯂꯦꯝꯒꯤ ꯔꯦꯀꯣꯔꯗ ꯊꯨꯒꯥꯢꯈꯤ ꯫ ꯲꯰꯱꯸ꯇ ꯃꯍꯥꯛꯅ ꯀꯃꯟꯋꯦꯜꯊ ꯃꯁꯥꯟꯅꯗ ꯁꯅꯥꯒꯤ ꯃꯦꯗꯜ ꯐꯪꯂꯛꯈꯤ꯫ ꯃꯍꯥꯛꯀꯤ ꯈ꯭ꯋꯥꯢꯗꯒꯤ ꯆꯥꯎꯕ ꯃꯥꯢꯄꯥꯛꯄꯗꯤ ꯲꯰꯱꯷ꯗ ꯑꯃꯦꯔꯤꯀꯥꯗ ꯄꯥꯡꯊꯣꯛꯈꯤꯕ ꯃꯥꯂꯦꯝꯒꯤ ꯑꯔꯨꯝꯕ ꯊꯥꯡꯒꯠꯄꯒꯤ ꯂꯝꯗ ꯁꯅꯥꯒꯤ ꯃꯦꯗꯜ ꯑꯃ ꯐꯪꯂꯛꯈꯤꯕꯁꯤꯅꯤ ꯫

 ꯑꯉꯟꯕ ꯄꯨꯟꯁꯤ
ꯁꯥꯏꯈꯣꯝ ꯃꯤꯔꯥꯕꯥꯏ ꯆꯅꯨ, ꯃꯤꯇꯩ ꯅꯤꯡꯉꯣꯜ ꯑꯁꯤ ꯃꯅꯤꯄꯨꯔꯒꯤ ꯅꯣꯡꯄꯣꯛ ꯏꯝꯐꯥꯜ ꯄꯅꯥ ꯃꯅꯨꯡꯆꯟꯅ ꯂꯩꯕ ꯅꯣꯡꯄꯣꯛ ꯀꯛꯆꯤꯡ ꯀꯧꯕ ꯂꯝꯗꯝ ꯏꯪ ꯀꯨꯝꯖꯥ ꯱꯹꯹꯴ ꯗ ꯄꯣꯛꯈꯤ ꯫ ꯃꯍꯥꯛꯀꯤ ꯏꯃꯨꯡ ꯃꯅꯨꯡꯅ ꯌꯥꯝꯅ ꯉꯟꯂꯤꯉꯩ ꯆꯩꯍꯤ ꯱꯲ ꯁꯨꯔꯨꯛꯄ ꯃꯇꯝꯗ ꯁꯥꯏꯈꯣꯝ ꯃꯤꯔꯩꯕꯥꯏꯒꯤ ꯃꯄꯥꯡꯒꯜ ꯈꯪꯕ ꯉꯝꯈꯤ ꯫ ꯃꯍꯥꯛꯀꯤ ꯃꯕꯨꯡꯅ ꯉꯝꯗꯕ ꯁꯔꯨꯛꯐꯥꯎ ꯃꯍꯥꯛꯅ ꯁꯤꯡ ꯑꯔꯨꯝ ꯑꯔꯨꯝꯕ ꯀꯌꯥ ꯏꯔꯥꯏ ꯂꯥꯏꯅ ꯊꯥꯡꯒꯠꯇꯨꯅ ꯄꯨꯕ ꯉꯝꯃꯤ ꯫

 ꯄꯨꯟꯁꯤꯒꯤ ꯐꯤꯔꯦꯞ 
ꯃꯤꯔꯥꯢꯕꯥꯢ ꯆꯅꯨꯒꯤ ꯑꯍꯥꯟꯕ ꯈ꯭ꯋꯥꯢꯗꯒꯤ ꯆꯥꯎꯕ ꯑꯍꯣꯡꯕꯗꯤ ꯲꯰꯱꯴ ꯒꯤ ꯀꯃꯟꯋꯦꯜꯊ ꯃꯁꯥꯟꯅꯗ ꯁꯤꯜꯚꯔꯒꯤ ꯃꯦꯗꯜ ꯐꯪꯂꯛꯈꯤꯕꯁꯤꯅꯤ ꯫


ꯃꯤꯔꯥꯢꯕꯥꯢ ꯆꯅꯨ ꯑꯁꯤ ꯲꯰꯱꯶ ꯒꯤ ꯁꯝꯃꯔ ꯑꯣꯂꯤꯝꯄꯤꯛꯁꯇ ꯑꯔꯨꯝꯕ ꯊꯥꯡꯒꯠꯄꯒꯤ ꯂꯝꯗ ꯁꯥꯅꯕ ꯆꯪꯕ ꯉꯝꯈꯤ ꯫ ꯑꯗꯨꯕꯨ ꯃꯍꯥꯛ ꯃꯁꯥꯒꯤ ꯑꯅꯥꯕꯅ ꯃꯔꯝ ꯑꯣꯢꯔꯒ ꯃꯥꯢ ꯄꯥꯛꯄꯗꯤ ꯉꯝꯈꯤꯗꯦ ꯫ ꯲꯰꯱꯷ꯗ ꯃꯍꯥꯛ ꯁꯅꯥꯒꯤ ꯃꯦꯗꯜ ꯑꯃꯦꯔꯤꯀꯥꯗ ꯄꯥꯡꯊꯣꯛꯈꯤꯕ ꯃꯥꯂꯦꯝꯒꯤ ꯑꯔꯨꯝꯕ ꯊꯥꯡꯒꯠꯄꯒꯤ ꯃꯁꯥꯟꯅꯒꯤ ꯂꯝꯗ ꯐꯪꯈꯤ ꯫

꯲꯰꯲꯱ ꯗ, ꯃꯤꯔꯥꯢꯕꯥꯢ ꯆꯅꯨ ꯅ ꯏꯟꯗꯤꯌꯥ ꯃꯆꯥ ꯁꯝꯃꯔ ꯑꯣꯂꯤꯝꯄꯤꯛꯁ ꯃꯁꯥꯟꯅꯗ ꯃꯦꯗꯜ ꯐꯪꯕ ꯉꯝꯕ ꯑꯍꯥꯟꯕ ꯑꯃꯗꯤ ꯃꯊꯟꯇ ꯑꯣꯢꯔꯤ ꯫ ꯑꯗꯨꯒ ꯑꯔꯨꯝꯕ ꯊꯥꯡꯒꯠꯄ ꯒꯤ ꯂꯝꯗ ꯅ ꯲ꯁꯨꯕ ꯃꯐꯝ ꯀꯟꯈꯤ ꯫ ꯆꯍꯤ ꯲꯷ꯋꯨꯔꯕꯤ ꯃꯍꯥꯛꯅ ꯀꯦꯖꯤ ꯸꯶ ꯂꯨꯝꯕꯐꯥꯎ ꯊꯥꯡꯒꯠꯇꯨꯅ ꯃꯥꯂꯦꯝꯒꯤ ꯔꯦꯀꯣꯔꯗ ꯆꯟꯈꯤ ꯑꯃꯗꯤ ꯕ꯭ꯔꯣꯟꯖ ꯃꯦꯗꯜ ꯐꯪꯈꯤ ꯫ ꯃꯁꯤꯗꯒꯤ ꯃꯍꯥꯛ ꯇꯣꯀ꯭ꯌꯣ ꯑꯣꯂꯤꯝꯄꯤꯛꯁꯇ ꯆꯪꯅꯕ ꯈꯨꯗꯣꯡꯆꯥꯕ ꯐꯪꯈꯤ꯫ 

꯲꯰꯱꯸ ꯀꯃꯟꯋꯦꯜꯊ ꯃꯁꯥꯟꯅꯗ ꯃꯍꯥꯛꯅ ꯀꯦꯖꯤ ꯱꯹꯶, ꯀꯦꯖꯤ ꯸꯶, ꯀꯦꯖꯤ ꯱꯱꯰ ꯌꯥꯝ ꯂꯥꯢꯅ ꯊꯥꯡꯒꯠꯇꯨꯅ ꯏꯟꯗꯤꯌꯥꯒꯤꯗꯃꯛ ꯁꯅꯥꯒꯤ ꯃꯦꯗꯜ ꯐꯪꯈꯤ ꯫ ꯃꯁꯤꯗꯒꯤ ꯃꯍꯥꯛꯅ ꯃꯁꯥꯟꯅ ꯑꯁꯤꯒꯤ ꯔꯦꯀꯣꯔꯗ ꯆꯟꯕ ꯉꯝꯈꯤ ꯫ ꯃꯁꯥꯟꯅ ꯑꯁꯤꯗ ꯃꯍꯥꯛꯀꯤ ꯇꯧꯕ ꯉꯝꯕꯒꯤ ꯃꯇꯤꯛ ꯃꯌꯥꯢ ꯈ꯭ꯋꯥꯢꯗꯒꯤ ꯎꯠꯄꯤ ꯑꯣꯢꯈꯤ ꯫ ꯃꯍꯥꯛꯅ ꯲꯰꯱꯹ꯒꯤ ꯑꯦꯁꯤꯌꯥꯟ ꯑꯔꯨꯝꯕ ꯊꯥꯡꯒꯠꯄꯒꯤ ꯃꯁꯥꯟꯅ ꯒꯤ ꯆꯥꯡꯗꯝꯅꯕꯗ ꯕ꯭ꯔꯣꯟꯖ ꯃꯦꯗꯜ ꯐꯪꯈꯤ꯫ ꯃꯁꯤꯗ ꯃꯍꯥꯛ ꯈꯖꯤꯛꯇꯪꯗ ꯕ꯭ꯔꯣꯟꯖ ꯃꯦꯗꯜ ꯐꯪꯗꯨꯅ ꯋꯥꯠꯍꯧꯕꯅꯤ꯫ ꯲꯰꯱꯹ꯒꯤ ꯃꯥꯂꯦꯝꯒꯤ ꯑꯔꯨꯝꯕ ꯊꯥꯡꯒꯠꯄꯒꯤ ꯃꯁꯥꯟꯅ ꯒꯤ ꯆꯥꯡꯗꯝꯅꯕꯗ ꯃꯍꯥꯛꯅ ꯀꯦꯖꯤ ꯲꯰꯱ ꯊꯥꯡꯒꯠꯇꯨꯅ ꯴ꯁꯨꯕ ꯃꯐꯝ ꯀꯟꯈꯤ꯫https://www.iwf.net/new_bw/results_by_events/?event=472 ꯃꯁꯤꯒꯤ ꯃꯍꯥꯛꯀꯤ ꯃꯥꯢ ꯄꯥꯛꯄ ꯑꯁꯤ ꯏꯟꯗꯤꯌꯥ ꯒꯤ ꯑꯣꯢꯅ ꯀꯦꯖꯤ ꯴꯹ꯒꯤ ꯂꯝꯗꯗꯤ ꯔꯦꯀꯣꯔꯗ ꯑꯃ ꯑꯣꯢꯈꯤ꯫ ꯃꯍꯥꯛꯅ ꯃꯍꯥꯛꯀꯤ ꯔꯦꯀꯣꯔꯗ ꯑꯁꯤ ꯊꯥ ꯴ꯒꯤ ꯃꯇꯨꯡꯗ ꯲꯰꯲꯰ ꯒꯤ ꯁꯦꯅꯤꯌꯔ ꯅꯦꯁꯅꯦꯜ ꯑꯔꯨꯝꯕ ꯊꯥꯡꯒꯠꯄꯒꯤ ꯃꯁꯥꯟꯅ ꯒꯤ ꯆꯥꯡꯗꯝꯅꯕꯗ ꯁꯅꯥꯒꯤ ꯃꯦꯗꯜ ꯐꯪꯗꯨꯅ ꯑꯃꯨꯛꯀ ꯊꯨꯒꯥꯢꯈꯤ꯫

ꯃꯤꯔꯥꯕꯥꯢ ꯆꯅꯨ ꯅ ꯲꯰꯲꯰ꯗ ꯇꯣꯀ꯭ꯌꯣ ꯒꯤ ꯁꯝꯃꯔ ꯑꯣꯂꯤꯝꯄꯤꯛꯁꯇ ꯏꯟꯗꯤꯌꯥꯒꯤ ꯱ꯟꯕ ꯃꯦꯗꯜ ꯐꯪꯕ ꯁꯥꯟꯅꯔꯣꯢ ꯑꯣꯢꯈꯤ꯫ ꯃꯁꯤ ꯃꯃꯥꯡꯗ ꯀꯔꯅꯝ ꯃꯂꯦꯁ꯭ꯋꯔꯤ ꯅ ꯑꯣꯂꯤꯝꯄꯤꯛꯁꯇ ꯑꯔꯨꯝꯕ ꯊꯥꯡꯒꯠꯄꯒꯤ ꯃꯁꯥꯟꯅ ꯒꯤ ꯆꯥꯡꯗꯝꯅꯕꯗ ꯃꯦꯗꯜ ꯐꯪꯈꯤꯕꯗꯨꯒꯤ ꯲ꯁꯨꯕꯅꯤ꯫ ꯏꯟꯗꯤꯌꯥꯒꯤ ꯁꯦꯂꯨꯡꯕ ꯃꯀꯣꯛ ꯅꯔꯦꯟꯗ꯭ꯔ ꯃꯣꯗꯤꯅ ꯃꯤꯔꯥꯕꯥꯢ ꯆꯅꯨ ꯅ ꯃꯦꯗꯜ ꯐꯪꯂꯛꯄꯁꯤꯗ ꯅꯨꯉꯥꯢꯕ ꯐꯣꯡꯗꯣꯛꯂꯗꯨꯅ ꯑꯁꯨꯝꯅ ꯍꯥꯢ: "India is elated with happier start and a stupendous performance".

ꯃꯅꯥ ꯃꯊꯨꯝ
ꯃꯅꯤꯄꯨꯔꯒꯤ ꯁꯦꯂꯨꯡꯄꯨꯔꯦꯜ ꯅꯣꯡꯊꯣꯝꯕꯝ ꯕꯤꯔꯦꯟꯅ ꯃꯤꯔꯥꯕꯥꯢ ꯆꯅꯨꯕꯨ ꯂꯨꯄꯥ ꯂꯥꯈ ꯲꯰ (ꯃꯤꯂꯤꯌꯟ ꯲) ꯃꯅꯥ ꯑꯣꯢꯅ ꯄꯤꯗꯨꯅ ꯏꯀꯥꯢ ꯈꯨꯝꯅꯅꯤ ꯂꯥꯎꯊꯣꯛꯈ꯭ꯔꯦ ꯫ ꯲꯰꯱꯸ꯗ ꯃꯍꯥꯛ ꯑꯁꯤ ꯏꯟꯗꯤꯌꯥꯒꯤ ꯈ꯭ꯋꯥꯢꯗꯒꯤ ꯂꯩꯕꯥꯛ ꯃꯆꯥꯂꯤꯡꯒꯤ ꯊꯥꯛ ꯋꯥꯡꯕ ꯃꯅꯥ "ꯔꯥꯖꯤꯚ ꯒꯥꯟꯙꯤ ꯈꯦꯜ ꯔꯠꯅ" ꯃꯅꯥ ꯄꯤꯗꯨꯅ ꯏꯟꯗꯤꯌꯥ ꯂꯩꯉꯥꯛꯅ ꯏꯀꯥꯢ ꯈꯨꯝꯅꯈ꯭ꯔꯦ ꯫ ꯲꯰꯱꯸ꯗ ꯃꯍꯥꯛ ꯑꯁꯤ ꯏꯟꯗꯤꯌꯥ ꯂꯩꯉꯥꯛꯅ ꯄꯗ꯭ꯃ ꯁ꯭ꯔꯤ ꯃꯅꯥ ꯄꯤꯗꯨꯅ ꯏꯀꯥꯢ ꯈꯨꯝꯅꯈ꯭ꯔꯦ ꯫ ꯲꯰꯱꯹ꯗ ꯀꯇꯔ ꯃꯥꯂꯦꯝꯒꯤ ꯃꯁꯥꯟꯅꯗ ꯁꯅꯥꯒꯤ ꯃꯦꯗꯜ ꯐꯪꯈꯤ ꯫
ꯃꯍꯥꯛꯅ ꯲꯰꯲꯰ꯗ ꯇꯣꯀ꯭ꯌꯣ ꯑꯣꯂꯤꯝꯄꯤꯛꯁꯇ ꯁꯤꯜꯚꯔ ꯃꯦꯗꯜ ꯐꯪꯈꯤ ꯫

ꯃꯇꯦꯡ ꯂꯧꯔꯛꯐꯝ

 ꯃꯄꯥꯟꯒ ꯁꯝꯅꯕꯁꯤꯡ 

Category:Living people
Category:Indian female weightlifters
Category:1994 births
Category:Commonwealth Games silver medallists for India
Category:Sportswomen from Manipur
Category:Weightlifters at the 2014 Commonwealth Games
Category:Weightlifters at the 2014 Asian Games
Category:Weightlifters at the 2016 Summer Olympics
Category:Olympic weightlifters of India
Category:Commonwealth Games medallists in weightlifting
Category:People from Imphal
Category:21st-century Indian women
Category:21st-century Indian people
Category:World Weightlifting Championships medalists
Category:Weightlifters from Manipur
Category:Recipients of the Padma Shri in sports
Category:Weightlifters at the 2018 Commonwealth Games
Category:Commonwealth Games gold medallists for India
Category:Recipients of the Rajiv Gandhi Khel Ratna
Category:Asian Games competitors for India
Category:South Asian Games medalists in weightlifting
Category:Weightlifters at the 2020 Summer Olympics
Category:Olympic silver medalists for India